b'\n_START_ARTICLE_\nBarakahin ydinvoimala\n_START_PARAGRAPH_\nBarakahin ydinvoimala on Yhdistyneiden arabiemiirikuntien ensimm\xc3\xa4inen ydinvoimala. Se sijaitsee maan l\xc3\xa4nsiosassa Persianlahden rannalla noin 53 kilometri\xc3\xa4 l\xc3\xa4nteen Ruwaisista ja 300 kilometri\xc3\xa4 it\xc3\xa4\xc3\xa4n Abu Dhabin kaupungista. Laitokseen valmistuu nelj\xc3\xa4 Korea Electric Powerin etel\xc3\xa4korealaista APR-1400-painevesireaktoria. Ydinvoimalan rakentaminen aloitettiin hein\xc3\xa4kuussa 2012. Laitoksen s\xc3\xa4hk\xc3\xb6ntuotannon on tarkoitus alkaa vuonna 2020._NEWLINE_Laitoksen on valmiina tarkoitus tuottaa nelj\xc3\xa4nnes Arabiemiraattien s\xc3\xa4hk\xc3\xb6st\xc3\xa4 ja s\xc3\xa4\xc3\xa4st\xc3\xa4\xc3\xa4 21 miljoonaa tonnia hiilidioksidip\xc3\xa4\xc3\xa4st\xc3\xb6j\xc3\xa4 vuodessa, mik\xc3\xa4 vastaa 3,2 miljoonan auton p\xc3\xa4\xc3\xa4st\xc3\xb6j\xc3\xa4.'